google/wiki40b huggingface dataset:
Fellesorganisasjonen

Fellesorganisasjonen (FO), eller Fellesorganisasjonen for barnevernpedagoger, sosionomer og vernepleiere er et norsk fagforbund som ble opprettet i 1992, etter en sammenslåing av Norsk Barnevernpedagogforbund, Norsk Sosionomforbund og Norsk Vernepleierforbund. Organisasjonen organiserer barnevernspedagoger, sosionomer, vernepleiere og velferdsvitere, samt studenter som utdanner seg til yrker innenfor forbundets virkeområde.
FO hadde i 2018 over 28 000 medlemmer. Over 80 prosent av medlemmene er kvinner.
FO er tilsluttet Landsorganisasjonen i Norge og LO Stat. Forbundsleder er Mimmi Kvisvik.
Knut Røe

Pris

Hirschfeldtprisen 1984 for telefonprogrammet Hei!. «Hirschfeldprisen for fremragende innsats for økt forståelse og samfølelse mellom samfunnsgrupper» var forløper for Den store journalistprisen.
Qiblih

Qiblih (arabisk قبلة , «tilbedelsens punkt») er bahaienes helligste plass; det stedet hvor religionsstifteren Bahá'u'lláh er gravlagt, i nærheten av byen 'Akka i Israel. 
Ved den daglige bønnen, vender bahaier seg dit. Når en bahai blir begravet, rettes den avdødes kropp slik at hodet vender mot Qiblih. Qiblih er også et mål for pilegrimsreise.
Tilsvarende i andre religioner er Mekka (islam) og Jerusalem (jødedom). Innen islam kalles «bønneretningen»  Qibla.
Retizhe Cove

Retizhe Cove (bulgarsk залив Ретиже, ‘Zaliv Retizje’) er en 5,8 km bred bukt som trenger 6,2 km inn på sørkysten av Trinityhalvøya i Graham Land i Antarktis. Den er en del av Duse Bay mellom Boil Point i vest og Garvan Point i øst.
Stortorget (Hamar)

Stortorget er det største av torgene i Hamars kvartalstruktur. Torget har form som et kvadrat, det ligger i et skrånende terreng, vendt mot sør og Mjøsa og avgrenset av bykvartaler på 3 sider. Nederst på torget ligger Basarbygningen, en lav paviljong fra 1896.
Kirkegata, også kalt Kirkebakken krysser torget og ligger i aksen mellom Hamar domkirke og Mjøsa. Stortorget er omkranset av ulike bygninger, både i form og funksjon. En av de eldste er Stallgården hvor det har blitt drevet skjenkested siden midten av 1800-tallet. Folkets hus ligger øverst på torget og inneholder i tillegg til kontorer, forsamlingslokaler og restaurant også Hamar kino. Hamar bibliotek ligger i egen bygning på torgets vestside.
Det er under planlegging nytt kulturhus for Hamar tegnet av de danske arkitektene i Tegnestuen Vandkunsten. I forbindelse med byggingen av nytt kulturhus skal også Stortorget opprustes. Status pr. 1. april 2011 er at det foreligger et vinnerforslag i konkurransen om kunst for Stortorget med tittelen OneThousandSquare. Dette prosjektet er levert av kunstneren Lluís Sabadell Artiga sammen med arkitektkontoret Ecosistema Urbano fra Madrid. De har foreslått å etablere et fysisk og et digitalt laboratorium på torget hvor ideer skal samles, og som skal fungere som et verksted for å prøve ut innbyggernes og besøkendes ideer for torget. Det foregår en offentlig debatt om dette prosjektet i Hamars aviser våren 2011.
Prinsessen

Innspillingsfakta

Filmen ble spilt inn i august–september 1966.

Om filmen

I begynnelsen var det meningen at Jörn Donner skulle regissere filmen og han hadde i ulike henseender forberedt innspillingen som skulle finne sted i Finland. Da AB Europafilm kjøpte filmrettighetene ble Åke Falck engasjert som regissør.
Filmen fikk en overveiende negativ mottakelse. Under den internasjonale filmfestivalen i Moskva i 1967 ble imidlertid Molvigs innsats belønnet med en pris i kategorien «beste skuespillerinne».

Handling

Journalisten Gunnar treffer den kreftsyke Seija og kjærlighet oppstår. Hun har bare kort tid igjen å leve og blir rådet av legene til ikke å forsøke og bli gravid da strålebehandlingen kan skade fosteret. Seija avbyter derfor strålebehandlingen og føder senere et velskapt og friskt barn. Samtidig viser det seg at graviditeten har kurert hennes kreft.
World Cup i ishockey 2016

Format

De åtte lagene ble inndelt i to grupper med fire lag i hver. Hver gruppe spilte en round-robin hvoretter de to beste lagene i hver gruppe avanserte til semifinalene. Semifinalene ble avgjort i form av én kamp, og vinnerne gikk videre til finalen som ble spilt best av tre kamper.

Tropper

Alle åtte lag skulle ha en tropp bestående maksimalt av 20 utespillere (løpere og backer) og tre målvakter. Lagene innsendte enn preliminær tropp på 16 spillere den 2. mars 2016.

Gruppespill

Alle tider er lokale (UTC-04.00).

Sluttspill

Alle tider er lokale (UTC-04.00).
Frithuwald

Etymologi

Navneleddet frith har opprinnelse i urgermanske *friþu, «fred». Den norrøne formen av leddet er friðr. Navneleddet wald har opprinnelse i gotiske *waldaʐ, «hersker». Den norrøne formen av navneleddet er valdr.
Fredvald og Fridvald er nyere norske former av navnet.
Kjøttunnel

Kjøttunnel er en type plugg, altså et piercingsmykke, som er en ring som plasseres i huden. Noen ganger gjøres dette for å strekke huden ut, slik at man får et større hull, andre ganger fungerer det bare som en pyntegjenstand.
Kjøttunnelen er vanligvis plassert i en øreflippiercing, og er vanligvis foretrukket fremfor pluggen siden den veier mindre og siden man kan plassere for eksempel en ballukkingsring gjennom kjøttunnelen.
Kjøttunneler kan være laget av mange materialer som rustfritt stål, titan, pyrex glass, silikon, akryl og de fleste naturmaterialer som horn, bambus, stein og treverk
Flyulykken i Mexico by 2008

Flyulykken i Mexico by 2008 inntraff den 4. november klokken 18:40 lokal tid da et småfly av typen Learjet 45 styrtet i Mexico by. Om bord på flyet var Mexicos innenriksminister Juan Camilo Mouriño samt tolv andre mennesker. Småflyet styrtet i den travle hovedgaten Avenida Reforma og det begynte å ta fyr i en rekke biler. Flystyrten har frem til den 5. november kostet 13 menneskeliv og 40 er skadet. Mouriño har vært med på å lede regjeringens kamp mot narkotikahandelen og like etter hendelsen ble det rettet mistanker om at flystyrten kunne ha vært utløst av en terroraksjon, men dette ble ikke bekreftet. Det ble umiddelbart satt igang en omfattende etterforskning for å få klarhet i årsaken til ulykken.
Flyet tok av fra San Luis Potosí og var på vei mot Mexico by internasjonale lufthavn da det styrtet.
Stevneplassen i Skien

Stevneplassen i Skien er et 58 000 m² stort parkområde som ligger i bydelen Falkum. Området brukes til sirkus, messer, markeder, utstillinger, stevner, konserter og festivaler. Det er en rekke bygninger på området, slik at 8000 m² er under tak. Det mest kjente og tradisjonsrike arrangementet på Stevneplassen er Handelsstevnet, som arrangeres siste uka i august hvert år.
Under andre verdenskrig var det om lag 5000 tyske soldater i Skien, og Stevneplassen var en av de områdene i byen som ble brukt til forlegning. Tyskerne bygde da flere brakker og en ridehall, og disse bygningene er i dag i bruk som utstillingshaller.
På Stevneplassen står også Wilhelm Rasmussens statuer av Dag Eilivsson og Gregorius Dagsson, laget i 1958.
Over alle hav

Innhold

Det er en film om norske sjøfolk og skipsfart.
Sheng Shicai

Liv og virke

Han begynte sin karriere under Guominjun. Han ble først sendt til Xinjiang for å arbeide for guvernør Jin Shuren i 1930. Han nedkjempet kumul-opprøret (februar 1931 – oktober 1931) med støtte fra Sovjetunionen, men som motytelse inngikk han så mange avtaler med russerne at de i praksis hadde kontrollen i Xinjiang. 
Etter Josef Stalins ønske ble Sheng medlem av det sovjetiske kommunistparti i august 1938. Han mottok partikort nr. 1859118 direkte fra Molotov under et hemmelig besøk i Moskva. Xinjiang under Shengs styre var dermed bare i navnet del av Kina, for enhver vektig avgjørelse måtte klareres med det sovjetiske konsulat Tihwa (迪化］, idag: Ürümqi). Under sine år som guvernør underkuet han uighurene og kasakhene, og var kjent for sin utstrakte bruk av tortur. 
I 1942 fikk han på følelsen at Sovjetunionen ville bryte sammen, og endret da sin holdning. Han ble anti-sovjetisk, utviste sovjetiske rådgivere og henrettet en rekke hankinesiske kommunister som blant annet  Mao Zemin, Mao Zedongs bror, i håp om å vinne støtte fra  Kuomintang (KMT) for sitt fortsatte styre.  Men  Sheng undervurderte KMTs mistillit til ham. KMT fjernet ham fra makten i august 1944, delvis for å holde seg inne med Sovjetunionen og få slutt på grensesammenstøtene som fant sted på grensen mellom Xinjiang og Ytre  Mongolia i det omstridte og mineralrike fjellområdet Baitik Bogdo.
Han forlot Xinjiang 11. september 1944 for å slutte seg til Kuomintangs regjering som minister for jordbruk og skogbruk. Hans eiendeler, mye av det plyndret gods, trengte han 50 lastebiler for å få med seg – blant annet 1 500 kg gull og 15 000 kg sølv.
Han flyktet til Taiwan med KMT ved slutten av den kinesiske borgerkrig i 1949.

Politisk bok

I 1958 skrev han sammen med Allen S. Whiting boken Sinkiang: Pawn or Pivot .
Høyhastighetsbane

Høyhastighetsbane eller lyntogtrasé er en jernbane hvor høyhastighetstog (lyntog) frakter passasjerer. 

EU definerer høyhastighetsbane som ny bane for 250 km/t eller mer.

Historie

Allerede i 1903 kjørte elektriske motorvogner i 210 km/t på en teststrekning utenfor Berlin, og viste at høyhastighetstog var mulig. Det ble lansert planer om en jernbane for 200 km/t fra Hamburg til Berlin, og i 1906 begynte byggingen av en snorrett jernbane Chicago–New York, med en beregnet kjøretid på ti timer . Men det viste seg at ingen hadde råd til slike prosjekter på den tiden, og det var problemer så som at førerne hadde vanskelig for å se signaler. I vanlig trafikk var derfor hastighetsøkningene mer beskjedne. I 1933 ble det trafikk Hamburg – Berlin med 160 km/t, og senere i tiåret innførte også jernbanene i USA og Italia 160 km/t på visse strekninger. Med 2. verdenskrig kom andre hensyn i forgrunnen. Og mens Europa deretter måtte reparere ødeleggelsene krigen hadde forårsaket, lot USA jernbanene forfalle.
Den første jernbanen med en trafikkhastighet på over 200 km/t var Tōkaidō Shinkansen, som ble satt i drift i Japan mellom Tokyo og Osaka 1964. I 1981 kom Europa etter med åpningen av strekningen Paris–Dijon, hvor TGV-tog kjørte i 260 km/t, rekord i ordinær trafikk til da – og en del av Direttissima-linjen fra Roma til Firenze.
Hovedhinderet for masseutbredelse av høyhastighetsbaner har vært høye kostnader grunnet kravene til infrastruktur, fordi fysiske lover gjør konsekvensene av togkollisjoner, avsporinger og andre ulykker langt mer alvorlige når farten øker. De fleste jernbaneselskaper og –tilsyn har strengere sikkerhetskrav for høyhastighetsbaner enn for andre jernbaner. Fysiske lover gjør også at kravene til kurveradien, akselerasjonslengden og bremselengden under ellers like forhold øker med kvadratet av hastigheten. Planoverganger unngås som regel.
De strenge sikkerhetskravene har virket! Japan og Frankrike, som har lengst erfaring med høyhastighetsbaner, har helt klart å unngå togulykker med drepte eller alvorlig skadede på slike baner, bortsett fra at en mann omkom da han ble klemt i hjel av en dør på et Shinkansen-tog. Også i andre land med høyhastighetsbaner er sikkerheten meget høy, det vil si få omkomne og alvorlig skadede i forhold til transportarbeidet. Eschede-ulykken og Wenzhou-kollisjonen er likevel eksempler på ulykker som neppe ville ha blitt så katastrofale hvis hastigheten hadde vært lavere. 
Selv om bare 14 land har jernbanestrekninger for 250 km/t og mer i drift, er dette i ferd med å endres drastisk. Nesten 15 000 km blir prosjektert, og allerede ved inngangen til 2010 var nesten 1 750 høyhastighetstog i drift. Høyhastighetsbaner er under utbygging og planlegging i både Nord-Amerika, Sør-Amerika, Oceania og Afrika. Store utvidelser av høyhastighetsnettene i EU og Asia er på trappene, og Kina har dessuten et ønske om å bygge baner videre fra Kina til USA og Europa via henholdsvis Beringstredet og Russland eller Midtøsten
Peltotrupes

Utseende

Middelsstore (20 - 23 millimeter), skinnende metallisk svarte tordivler. Forbeina har kraftige tenner på leggen.

Levevis

Artene lever på sandete buskmark (sand scrub). Som vanlig for tordivler graver disse artene i bakken og lager ganger der de plasserer larvene i et utgravd kammer. Disse billene graver svært dypt, Peltotrupes profundus kan grave opptil 3 meter ned i bakken. De voksne er aktive i vinterhalvåret.

Utbredelse

Slekten har en ganske begrenset utbredelse i Florida.
Oldtidens anatoliere

Oldtidens anatoliere var en særskilt gruppe innenfor de indoeuropeiske folkene som snakket anatoliske språk, og delte en felles kultur. De anatoliske språkene var en gren av den større språkfamilien av indoeuropeiske språk. I henhold til den omfattende aksepterte Kurgan-teorien om urindoeuropeiske «urhjemmet» (opphavet), var disse anatolerne indoeuropeere som innvandret til Anatolia (Lilleasia) fra nord.

Historie

De arkeologiske oppdagelsene og senere desiffrering av hettittenes skriftlige arkiver i kileskrift, etablerte det faktum at det hettittiske språket tilhørte en særskilt anatolisk gren av den indoeuropeiske språkfamilien. Denne oppdagelsen førte til en sensasjon blant historikere og tvang fram en reevaluering av historien i Midtøsten og for den indoeuropeiske lingvistikk. I henhold til Kurgan-hypotesen slo forskeren J.P. Mallory fast i Encyclopedia of Indo-European Culture at det er sannsynlig at anatolerne kom fram til Midtøsten fra nord, via Balkan eller Kaukasia, på 2000-tallet f.Kr. Sammen med urtokharerne, som migrerte østover, utgjorde anatolerne den første kjente bølge av indoeuropeiske folkevandringer ut av den eurasiske steppe. Selv om de hadde vogner med hjul, utvandret de antagelig før indoeuropeerne hadde lært å benytte stridsvogner i krigføring. Det er sannsynlig av deres ankomst var en gradvis bosetning og ikke som en invaderende hær. Anatolernes eldste lingvistiske og historiske bevitnelse er som navn omtalt i assyriske merkantile tekster fra 1800-tallet f.Kr. i Kanesj (dagens tyrkiske by Kültepe).
Hettittene, som etablerte et omfattende rike i Midtøsten på 1000-tallet f.Kr., er uten sammenligning den best kjente av de anatoliske folkene. Som følge av bronsealderens sammenbrudd, ble de landområder som tilhørte de antaloiske folkene jevnlig og i økende grad utsatt for angrep fra en rekke folk og riker: frygere, bitynere, medere, persere, grekere, galatiske keltere, og til sist også romere. Mange av invasjonene førte til bosetning i Anatolia, noe som tidvis førte til at enkelte av de anatoliske språkene døde ut. Ved middelalderen var alle de anatoliske språkene (og deres respektive kulturer) utdødde, men det var mange levninger som påvirket de moderne innbyggerne i Anatolia, mest framtredende hos armenerne.
Termisk energi

Termisk energi er i termodynamikken et uttrykk for energien til et materiale som skyldes den kinetiske energien som det har på grunn av uordnede bevegelser til atomer og molekyler. Det er en del av materialets indre energi som spiller en viktig rolle i termodynamikken. Termisk energi måles, som enhver energistørrelse, i SI-enheten joule (J). 
I dagligtalen omtales ofte varme som termisk energi. Dette er strengt tatt ikke riktig, men er uttrykt mer presist ved termodynamikkens første hovedsetning som forbinder mengden av varme som et system mottar, med forandringen i dets indre energi og det arbeid som systemet måtte samtidig utføre.
Col de Peyresourde

Detaljer om stigningen

Fra Bagnères de Luchon i øst er det 15,27 km over 939 høydemeter. Gjennomsnittlig stigning er på 6,1%, med 9,8% i de bratteste partiene.
Fra Armenteule i vest er det 8,3 km over 629 høydemeter. Gjennomsnittlig stigning er på 7,6%.

Tour de France

Col de Peyresourde ble først brukt i Tour de France i 1910 og rittet har gått her regelmessig siden.
Nintendo Space World

Nintendo Space World var en videospillmesse som ble presentert av Nintendo. Messene ble holdt i Kyoto og Tokyo i Japan, og den siste messen fant sted i 2001. I 1995 ble to av de best mottatte spillene noensinne vist på Nintendo Space World, og de var The Legend of Zelda: Ocarina of Time og Super Mario 64.
Hässelby Strand tunnelbanestasjon

Hässelby Strand tunnelbanestasjon er en stasjon på Stockholms tunnelbane. Den ligger i bydelen Hässelby Strand i Västerort i Stockholm kommune.
Stasjonen trafikkeres av T-bane 1 (grønn linje) og er endestasjonen for linje 19. Stasjonen ligger etter Hässelby Gård.
Stasjonen ble innviet 18. november 1958 som den 45. stasjonen i tunnelbanenettet. Den består av en utendørs plattform mellom Maltesholmsvägen og Persikogatan. Inngang i sør fra Fyrspannsgatan 171.
Norges Vektløfterforbund

Norges Vektløfterforbund (NVF) (stiftet 7. april 1946) er et norsk idrettsforbund for vektløfting, tilsluttet Norges idrettsforbund og olympiske og paralympiske komité og Det internasjonale vektløfterforbundet.
NVFs formål er å fremme vektløfting i Norge, bidra til samarbeid mellom lagene, og representere idretten internasjonalt. Forbundet skal fremme generell vekttrening ved at medlemsklubbene fremstår som en naturlig samarbeidspartner for andre idretter. Forbundet arbeider dessuten for å hindre bruk av dopingmidler både i Norge og internasjonalt.
Forbundet har sitt kontor i Trondheim.
Thommanon

Thommanon i Angkor, Kambodsja, er et lite hinduistisk tempel bygget mot slutten av det 11. eller begynnelsen av det 12. århundre, og ferdigstilt under Suryavarman IIs styre (1113–1150). Tempelet ligger 500 meter øst for Seiersporten ved Angkor Thom, rett over veien for det nesten identiske Chau Say Tevoda.
Historia Rerum Norvegicarum

Historia Rerum Norvegicarum er et historieverk bestående av ca. 3 500 sider skrevet på latin av den islandske historieskriveren Tormod Torfæus. Verket ble opprinnelig utgitt i 1711 og bestod da av 4 bind. En oversettelse av verket til moderne norsk har vært under utgivelse siden 2008. Utgivelsen består av totalt 7 bind og ble fullført i 2014.
Skulpturparken i Dazu

Dazu-skulpturparken (kinesisk: 大足石刻; pinyin: Dàzú Shíkè) er en rekke kinesiske religiøse skulpturer og helleristninger, påbegynt tilbake til 600-tallet og utført Under Tang-dynastiet og påfølgende århundrer. Skulpturene er påvirket av buddhistisk, konfuciansk og taoistisk tro. Skulpturene ligger innenfor dagens provinsgrenser til Chongqing. Stedet ble i 1999 utropt til verdensarv av UNESCO. Stedet ble bevart for ettertiden fordi det lå utilgjengelig til under ødeleggelsene under Kulturrevolusjonen og ble føst åpnet for ikke-kinesiske turister fra 1980-tallet.
Kerstin Ekman

Bakgrunn

Kerstin Ekman vokste opp i Katrineholm. Hun er datter av fabrikør Ernst Hjorth og Anna Dahlgren. Hun flyttet til Uppsala i 1952, studerte litteraturhistorie, nordisk og tysk ved Uppsala universitet, hvor hun tok magistergraden i 1957.

Karriere

Fra 1957 til 1959 var hun ansatt i Artfilm. Fra 1965 til 1970 underviste hun ved Wiks folkhögskola utenfor Uppsala. Siden 1970 har hun vært forfatter på heltid.
Blant hennes mest anerkjente bøker er Vallmsta-sviten, (1974–83), Händelser vid vatten (1993) og Vargskinnet-trilogien (1999–2003). De fire siste bøkene er presise skildringer av samtid og nær fortid i Jämtlands utkantbygder. I 1994 ble hun tildelt Nordisk råds litteraturpris for Händelser vid vatten
Ekman ble valgt inn i Svenska Akademien i 1978, da hun etterfulgte Harry Martinson på stol nr. 15. Hun trådte ut av Akademiet i protest mot dets passivitet i forbindelse med fatwaen mot Salman Rushdie. I henhold til Akademiets regler, blir hun stående som passivt medlem så lenge hun lever. 
Ekman var medlem av Samfundet De Nio fra 1978 til 1986, og igjen fra 1993. I 1998 ble hun utnevnt til æresdoktor ved Umeå universitet.
Roma Mineralvannfabrikk

Historie

Roma ble etablert i Lillestrøm i 1920 av Martin Bergersen. De første 45 årene holdt fabrikken til i Teatergata 7 i sentrum av Lillestrøm. I slutten av 1960-årene flyttet brusfabrikken inn i nye store lokaler på Nesa litt utenfor sentrum. Fabrikken drives i dag av 3. og 4. generasjon.
Roma produserer brus, mineralvann, iste, saft og slush som selges fra et fabrikkutsalg eller fra dagligvareforretninger og spesialutsalg på Østlandet. I tillegg har fabrikken også lisensproduksjon av varer til andre aktører på markedet, samt spesialproduksjon av drikke med egen etikett til bedrifter, lag og foreninger.
Roma Mineralvannfabrikk er et av to bryggerier i Norge som har lisens til å produsere og selge RC Cola.
Energidrikken gnist inneholder rosenrot.
Skjelettmetastaser

Skjelettmetastaser er dattersvulster som oppstår når kroppen er angrepet av kreft på et bestemt sted og den sprer seg utenfor dette området til andre steder på kroppen.
Skjelettet er det tredje vanligste spredningsstedet etter lunge og lever, og skjelettmetastaser er vanlig for flere ulike kreftformer som lunge-, bryst-, prostata-, nyre- og skjoldbrukskjertelkreft, samt multippelt myelom. Når kreftceller sprer seg til skjelettet skjer det oftest til ryggrad, brystvirvler, bekken, armer og ben, samt hodeskalle.
I tillegg til smerter får ofte kreftsyke med skjelettmetastaser også skjelettkomplikasjoner og benbrudd. Primærhensikten med behandlingen av skjelettmetastaser er å høyne livskvaliteten, øke livslengden og redusere smerter hos pasientene. Den vanligste årsaken til kreftsmerte er skjelettmetastaser og behandling med bisfosfonater har vist seg å redusere smerter og gi en beskyttende effekt med hensyn til nedbrytningen av skjelettet.
Vikersund

Stedet

Vikersund ligger 30 kilometer sør for Hønefoss og 40 kilometer nordvest for Drammen. Stamveien riksvei 35 passerer forbi Vikersund, mens Vikersund stasjon er tilknyttet Bergensbanen via Randsfjordbanen. Mellom Vikersund og tettstedet Krøderen går Norges lengste museumsjernbane, Krøderbanen.
Historisk har Vikersund vært viktig i treforedling og papirindustrien. Tømmer ble fløtet på Tyrifjorden, videre ut Vikerfossen og ned Drammenselva fra Vikersund. I dag er de største arbeidsgiverne i Vikersund Modum kommune, Modum Bad og entreprenørselskapet Albert Kr. Hæhre. 
Vikersund har en barneskole – Vikersund barneskole, og en ungdomsskole – Nordre Modum ungdomsskole. Elevene på NMU kommer fra Vikersund skole, Sysle barneskole og noen kommer også fra Stalsberg skole (Geithus).

Kultur og idrett

Vikersund er kanskje mest kjent for sin skiflygingsbakke, Vikersundbakken. I april 2010 startet utbygging slik at bakken ble verdens største hoppbakke. Den ble for første gang tatt i bruk under prøve-VM i februar 2011, og arrangerer jevnlig verdenscup i skiflyging.  Johan Remen Evensen satte ny bakkerekord og verdensrekord under prøve-VM i 2011 med to hopp på 243 og 246,5 meter, i henholdsvis den 2. prøveomgangen og kvalifiseringen. I februar 2012 ble VM i skiflyging arrangert der. Bakken ble ytterligere utbygd før verdenscuprennene i 2013. Stefan Kraft satte ny bakke- og verdensrekord 18. mars 2017 med et hopp på 253,5 meter.
Modum kommune har mange kultur- og idrettsanlegg. I Vikersund ligger blant annet Vikersund Hoppsenter med sju hoppbakker, en nihulls golfbane, alpinbakke og Modum Kulturhus.
Tsjeboksary-demningen

Tsjeboksary-demningen er et vannkraftverk som demmer opp elva Volga i Russland. Kraftverket har en installert produksjonseffekt på 1.404 MW, og anlegget stod ferdigbygget i 1988, etter tjue års utbygging. Årsproduksjonen er inntil 2,1 TWh elektrisk kraft.
18. mai

Navnedag

Erik, Eirik, Erika. Navnedagen er etter svenskekongen Erik Jedvardsson, Erik den hellige , (Sankt Erik) (ca. 1120–1160), skytshelgen for Sverige.
Corpus Posadas-demningen

Corpus Posadas-demningen er en dam og vannkraftstasjon under bygging i elva Paraná i det nordlige Argentina, på elvegrensen med Paraguay. Byggingen ble igangsatt i 1982, og anlegget skal etter planen bli ferdigstilt i 2015. 
Vannkraftverket skal få installert vannkraftproduksjon på maksimalt 2 880 MW. Årsproduksjonen blir da inntil ca. 19 080 GWh (19,1 TWh).